User:Albertopaskin

ตกขาวที่ปกติ มักจะมีปริมาณไม่มาก

ลักษณะและช่วงเวลาปกติ

ช่วงเวลา : สตรีในช่วงปกติ ลักษณะที่ปกติ : ตกขาวมี สีขาวขุ่นคล้ายแป้งเปียก ไม่มีกลิ่น ไม่คัน

ช่วงเวลา : สตรีในช่วงกลางรอบเดือนที่มีการตกไข่ ลักษณะที่ปกติ : ตกขาว จะมีลักษณะเป็นมูกใส ไม่มีกลิ่น ไม่คัน

ช่วงเวลา : สตรีตั้งครรภ์ ลักษณะที่ปกติ : มีปริมาณมากกว่าปกติ แต่ยังเป็นสีขาว ไม่มีกลิ่น ไม่คัน

ช่วงเวลา : สตรีในวัยหมดประจำเดือน ลักษณะที่ปกติ : มักมีน้อยกว่าปกติ จากฮอร์โมนลดลง ช่องคลอดมักแห้งกว่าเดิม ตกขาว สีไม่ขาว!..บอกโรคตกขาว โดยตกขาวที่ปกติจะมีสีขาวขุ่นคล้ายแป้งเปียก ไม่มีกลิ่น และไม่ทำให้คันช่องคลอด เว้นเสียแต่ตกขาวที่ออกในช่วงกึ่งกลางรอบประจำเดือน จะค่อนข้างเหลวใส

ทว่า มีตกขาวออกมาไม่เหมือนลักษณะข้างต้น แสดงว่า ตกขาวผิดปกติ เกิดขึ้นได้จาก 2 สาเหตุหลักๆ คือ ติดเชื้อ และไม่ติดเชื้อ โดยแต่ละสาเหตุมีผลกับลักษณะของตกขาวที่แตกต่างกัน จึงนำมาซึ่งการสันนิษฐานเบื้องต้นได้

อย่างกรณีการตกขาวที่มีสาเหตุจากการติดเชื้อ ยังแบ่งย่อยออกเป็น ติดเชื้อไวรัส เช่น เชื้อไวรัสที่ทำให้เกิดโรคเริม เป็นหนึ่งโรคที่ติดต่อกันทางเพศสัมพันธ์กับผู้ที่มีเชื้อ หากติดเชื้อไวรัสที่เกี่ยวกับโรคทางเพศนี้ ตกขาวจะผิดปกติ คือ มีสีเหลือง และมีกลิ่น โดยจะชัดเจนมากในครั้งแรกที่ปรากฏอาการ (อาการโรคเริม จะมีตุ่มเล็กใสต่อมาจะแตกเป็นแผล)

ส่วน การติดเชื้อแบคทีเรีย ทำให้ตกขาวมีสีเหลือง ค่อนข้างเหนียว บางรายอาจรู้สึกคันร่วมด้วย แถมเชื้อบางชนิดอาจทำให้ตกขาวมีกลิ่นคาวปลาหลังการมีเพศสัมพันธ์ เว้นแต่การติดเชื้อแบคทีเรียที่ก่อให้เกิดโรคหนองในจะทำให้ตกขาวมีสีเหลืองจัด แล้วยังอาจปัสสาวะแสบขัดด้วย

ติดเชื้อรา ทำให้ตกขาวมีสีขาว แต่จะออกมาเป็นก้อนขนาดเล็ก คล้ายนมที่ทารกแหวะออกมา และยังทำให้คันช่องคลอด โดยการติดเชื้อรานี้มักเกิดจากการใช้ยาปฏิชีวนะบางชนิด และผู้ป่วยที่มีภูมิต้านทานต่ำ ใช้ยาที่มีฤทธิ์กดภูมิต้านทาน

และ ติดเชื้อพยาธิในช่องคลอด จัดเป็นโรคติดต่อทางเพศสัมพันธ์ จะทำให้ตกขาวมีสีเหลือง เห็นเป็นฟอง มีกลิ่นเปรี้ยว และทำให้คันช่องคลอด